Komisijos reglamentas (EB) Nr. 1667/2002
2002 m. rugsėjo 19 d.
iš dalies keičiantis Reglamentą (EB) Nr. 2535/2001, nustatantį išsamias Tarybos reglamento (EB) Nr. 1255/1999 taikymo taisykles, reglamentuojančias pieno bei pieno produktų importui skirtas procedūras ir tarifinių kvotų atidarymą, ir nukrypstantis nuo to reglamento
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo [1] su paskutiniais pakeitimais, padarytais Komisijos reglamentu (EB) Nr. 509/2002 [2], ypač į jo 29 straipsnio 1 dalį,
atsižvelgdama į 2002 m. birželio 27 d. Tarybos reglamentą (EB) Nr. 1151/2002 tam tikriems produktams nustatantį kai kurias lengvatas Bendrijos tarifinių kvotų forma ir, kaip autonomišką ir pereinamojo laikotarpio priemonę, numatantį kai kurių Europos sutartyje su Estija numatytų žemės ūkiui taikomų lengvatų pritaikomąsias pataisas [3], ypač į jo 1 straipsnio 3 dalį,
atsižvelgdama į 2002 m. liepos 22 d. Tarybos reglamentą (EB) Nr. 1361/2002 tam tikriems produktams nustatantį kai kurias lengvatas Bendrijos tarifinių kvotų forma ir, kaip autonomišką ir pereinamojo laikotarpio priemonę, numatantį kai kurių Europos sutartyje su Lietuva numatytų žemės ūkiui taikomų lengvatų pritaikomąsias pataisas [4], ypač į jo 1 straipsnio 3 dalį,
atsižvelgdama į 2002 m. liepos 22 d. Tarybos reglamentą (EB) Nr. 1362/2002 tam tikriems produktams nustatantį kai kurias lengvatas Bendrijos tarifinių kvotų forma ir, kaip autonomišką ir pereinamojo laikotarpio priemonę, numatantį kai kurių Europos sutartyje su Latvija numatytų žemės ūkiui taikomų lengvatų pritaikomąsias pataisas [5], ypač į jo 1 straipsnio 3 dalį,
atsižvelgdama į 2002 m. liepos 29 d. Tarybos reglamentą (EB) Nr. 1408/2002 tam tikriems produktams nustatantį kai kurias lengvatas Bendrijos tarifinių kvotų forma ir, kaip autonomišką ir pereinamojo laikotarpio priemonę, numatantį kai kurių Europos sutartyje su Vengrija numatytų žemės ūkiui taikomų lengvatų pritaikomąsias pataisas [6], ypač jo 1 straipsnio 3 dalį,
kadangi:
(1) Komisijos reglamente (EB) Nr. 2535/2001 [7] su paskutiniais pakeitimais, padarytais Reglamentu (EB) Nr. 1165/2002 [8], inter alia, yra nustatytos išsamios Europos sutartyse tarp Bendrijos ir kai kuirų Vidurio bei rytų Europos valstybių numatytos pieno bei pieno produktų importo procedūrų taikymo išsamios taisyklės. Jį reikėtų iš dalies pakeisti, kad būtų galima įgyvendinti Reglamentuose (EB) Nr. 1151/2002, (EB) Nr. 1361/2002, (EB) Nr. 1362/2002 ir (EB) Nr. 1408/2002 numatytas lengvatas.
(2) Naujos kvotos turi būti atidaromos 2002 m. spalio 1 d., o esamos kvotos - iš naujo atidaromos tuo atveju, jei naujose kvotose nustatyti kiekiai viršija 2002 m. liepos mėn. nustatytus kiekius. Reglamente (EB) Nr. 2535/2001 numatytas importo kvotos kaip įprasta atidarant liepos 1 d., reikėtų nuostatos, numatančios galimybę nukrypti nuo to reglamento 6, 12 14 straipsnių.
(3) Kai kurios naujos kvotos apima ribotus kiekius ir dėl to Reglamentas (EB) Nr. 2535/2001 tampa netaikytinu. Todėl šiai nuostatai reikėtų taikyti pritaikomąsias pataisas.
(4) Importo muitų už Reglamento (EB) Nr. 2535/2001, taikyto iki įsigaliojant šiam reglamentui, I priedo 8 ir 9 dalyse išvardytus produktus, importuojamus pagal nuo 2000 m. liepos 1 d. naudojamas licencijas, grąžinimą reglamentuoja 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą [9], įgyvendinimo nuostatas su paskutiniais pakeitimais, padarytais Reglamentu (EB) Nr. 444/2002 [10], 878-898 straipsniai.
(5) Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2535/2001 iš dalies keičiamas taip:
1. 5 straipsnio b punktas pakeičiamas ir išdėstomas taip:
"b) Reglamentuose (EB) Nr. 2290/2000, (EB) Nr. 2433/2000, (EB) Nr. 2434/2000, (EB) Nr. 2435/2000, (EB) Nr. 2475/2000, (EB) Nr. 2851/2000, (EB) Nr. 1151/2002, (EB) Nr. 1361/2002, (EB) Nr. 1362/2002 ir (EB) Nr. 1408/2002 numatytomis kvotomis;"
2. 13 straipsnio 2 dalies pirma pastraipa pakeičiama ir išdėstoma taip:
"Paraiškose licencijoms gauti nurodomas kiekis neturi sudaryti daugiau kaip 10 % 6 straipsnyje minimam laikotarpiui kvota paskirto kiekio ir neturi būti mažesnis kaip 10 tonų."
3. I priedo B dalies 4, 7, 8 ir 9 punktai keičiami šio reglamento priedo tekstu.
2 straipsnis
1. Nepaisant Reglamento (EB) Nr. 2535/2001 6 straipsnio ir 14 straipsnio 1 dalies, paraiškos importo licencijoms 2002 m. liepos 1 d. - gruodžio 31 d. laikotarpiui gauti gali būti pateikiamos nuo 2002 m. spalio 1 d. iki 10 d. kvotoms, atidaromoms nuo 2002 m. spalio 1 d. ir nurodytoms to reglamento I priedo B dalies 4, 7, 8 ir 9 punktuose.
Paraiškose licencijoms gauti nurodomas kiekis neturi sudaryti daugiau kaip 10 % kiekio, paskirto 2002 m. spalio 1 d. atidaryta kvota, ir neturi būti mažesnis kaip 10 tonų.
2. Nepaisant Reglamento (EB) Nr. 2535/2001 12 straipsnio, pagal veiklos vykdytojai, pateikę paraiškas importo licencijoms gauti vienai iš to reglamento I priedo B dalies 4, 7, 8 ir 9 punktuose nurodytų kvotų, teikimo laikotarpiu, t. y. 2002 m. liepos 1-10 dienomis, gali pateikti kitą paraišką tai pačiai kvotai remdamiesi šiuo reglamentu.
3 straipsnis
Šis reglamentas įsigalioja 2002 m. spalio 1 d.
1 straipsnio 3 dalis taikoma nuo 2002 m. liepos 1 d., išskyrus Reglamento (EB) Nr. 2535/2001 I priedo B dalies 4 punkte nurodytų kvotų 09.4776, 19.4777 ir 09.4778 atidarymą.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. rugsėjo 19 d.